Kuna paljud tänapäeva lapsed ei ole varem maal kehastunud, on neile tundmatu kehaline reaalsus ja piirid - sellega peaks arvestama. Tasapisi õppides saavad nad aru, et keha ei lenda ja aeg ei seisa paigal, et õhust ja armastusest jääb  elamiseks veidi puudu. Mainin, et terve tasakaalukeha jaoks, mis uue aja lapsi kaitseb, on vajalik RÕÕM alles hoida. Ükskõik, kuidas ja mida õpitakse või õpetatakse, ei tohiks rõõmu ära unustada. Rõõm ja loovus käivad ühe leiva peale ja mida loovamalt suudab lapsevanem asjadele läheneda, seda suuremad on tema edusammud elu juhtimisel. Arvan isiklikult, et lapsele on suurim kingitus ehk heategu rõõmus vanem ja minu mõistetes on see ainus asi, mille kallal tasub tõsiselt vaeva näha.